Hnačkovanie
Dobrý deň, mojej dcérke 2,5 mesačnej predpísala doktorka kvapky sinupret 3x po 6 kvapiek.(do čaju) popri tom nám dala aj pamycon do nosa. Na 4 deň užívania mi začala hnackovať a a už 4 deň ju preháňa. V prib. Letáku sinupret som čítala že ho môžu deti až od 2 rokov. Môže byt že je to z kvapiek?
Dobrý deň.
Ďakujeme za Vašu otázku.
Medzi vedľajšími účinkami lieku Sinupret nebola hnačka pozorovaná.
Dojčené deti staršie ako dva mesiace môžu mať stolicu aj 6krát denne, niekedy môže byť aj striekajúca vodnatá. Je to bežbý jav, pokiaľ sa takéto stolice nevyskytnú viac ako 3krát po sebe.
Odporúčam podať bábätku probiotiká, ktoré obsahujú Lactobacillus reuteri, napríklad
Biogaia Protectis kvapky
. Dávkovanie je 5 kvapiek denne, ktoré môžete pridať do mlieka alebo podať ich samostatne na lyžičke.
U takto malých bábätiek hrozí dehydratácia, preto je potrebné doplňovať tekutiny, či už dojčením alebo pomocou umelého mlieka. Ideálny je častejší prísun tekutín v menších dávkach.
V prípade zhrošenia problému, výskytu horúčky, vracania alebo príznakov dehydratácie (napríklad vpadnutá fontanela, suchosť pokožky a slizníc, nadmerná spavosť,...) je potrebné okamžite kontaktovať pediatra.
Prajem pekný zvyšok dňa.
S pozdravom
Mgr. Barbora Bičanovská